นิ่งก็โดนรังแก - โต้กลับก็ถูกขุดคุ้ย ช่อ พรรณิการ์ รอเวลาฟ้าหลังฝน
เหมือนกระแสการออกมาให้สัมภาษณ์ของเธอจะค่อยๆ ซาไป ภายหลังถูกคลื่นลมโหมกระหน่ำถูกขุดคุ้ยข้อมูลการโพสต์ข้อความบนหน้าเฟซบุ๊กย้อนไปเกือบ 10 ปี ขึ้นมาตีแผ่เป็นประเด็นให้คนในสังคมต่างพากันจับจ้องซ้ำเติม เพราะมองว่า การกระทำของเธอในครั้งนั้นมันผิด ทว่ายังมีอีกประชาชนอีกจำนวนไม่น้อยที่ออกมาคอยให้กำลังใจ เพราะรู้ว่าสิ่งที่ผ่านเข้ามามันหนักแต่ก็เชื่อว่าท้ายที่สุด ช่อ หรือ พรรณิการ์ วานิช ส.ส.บัญชีรายชื่อ โฆษกพรรคอนาคตใหม่ จะผ่านพ้นไปได้ ,หลังเกิดเหตุการณ์ต่างๆ เธอได้ออกมาเคลื่อนไหวในโซเชียล พร้อมกับโพสต์ข้อความระบุว่า มิตรแท้ย่อมเห็นกันในยามยาก หากไม่เจอคลื่นลมแรงและอุปสรรค ก็จะไม่มีวันรู้เลยว่ามีคนพร้อมเป็นหลักพิงให้เรามากมายขนาดไหน ขอบคุณหลักพิงทุกคน จดหมายทุกฉบับ ของทุกชิ้น รวมถึงกำลังใจจาก #futurista แดนใต้ที่ฝากมากับธนาธรตอนไปพื้นที่ ช่อสู้เต็มที่ไม่มีถอยค่ะ  และ ขอบคุณทุกกำลังใจที่ส่งมาทั้งหน้าไมค์ หลังไมค์ และทุกคนที่ติด #Savepannika เราจะเดินไปด้วยกันเสมอค่ะ,ทางทีมข่าวเจาะประเด็น ไทยรัฐออนไลน์ พยายามที่จะโทรติดต่อเพื่อสอบถามข่าวคราวความเคลื่อนไหว ซึ่ง น้องช่อ ก็ได้รับสายทุกครั้งโดยไม่บ่ายเบี่ยง เมื่อทางผู้สื่อข่าวได้สอบถามทุกข์สุข และเหตุการณ์ความเคลื่อนไหวในชีวิตว่าขณะนี้เป็นอย่างไรบ้าง ช่อเพียงแต่บอกกับเราว่า กำลังติดงาน, บ้างก็ประชุม หรือทำธุระส่วนตัว ไม่มีสักครั้งที่เธอจะบ่ายเบี่ยงหนีหายหรือตัดสายทิ้ง กระทั่งล่าสุดเราได้ติดต่อไปอีกครั้ง พร้อมกับบทสนทนาตอบโต้เพียงสั้นๆ ,ทราบว่าทุกคนเป็นห่วง รู้สึกดีใจที่ยังมีคนแสดงตัวอยู่เคียงข้างไม่ทิ้งหนีหายไป ตอนนี้ยังยืนยันอยากให้ประเทศชาติขับเคลื่อนไปข้างหน้า ส่วนตัวเองยังคงทำงานของพรรคตามปกติ มีความตั้งใจจะทำหน้าที่ที่ได้รับมอบหมายให้ดีที่สุด ขอบพระคุณทุกคนที่ให้กำลังใจกันมาตลอด ขออนุญาตให้สัมภาษณ์เพียงเท่านี้ก่อนนะคะ,ต่อมาทางทีมข่าวได้ติดต่อไปยังคนใกล้ตัวของ ช่อ เพราะอยากให้ช่วยอัปเดตข่าวคราวที่เกิดขึ้น ซึ่งก็ได้รับคำตอบกลับมาว่า ,ช่อเป็นคนเข้มแข็ง ทุกครั้งที่ส่งข้อความไปถามทางไลน์ว่า เป็นอย่างไรบ้าง โอเคมั้ย หรือมีอะไรให้ช่วยหรือเปล่า ช่อมักจะตอบกลับมาว่า ขอบคุณมากๆ เลย ที่ผ่านมาก็ช่วยเหลือกันเยอะแล้ว ขอบคุณมากๆ นะคะ ซึ่งแน่นอนว่าช่อเป็นคนเข้มแข็ง ถึงแม้ว่าเรื่องที่เกิดขึ้นดูเหมือนว่าจะหนักกว่าทุกครั้ง แต่เค้าก็เป็นคนที่ คิด วิเคราะห์ แยกแยะ และน่าจะรู้ว่าตัวเองควรทำอย่างไรต่อไป เราแค่เป็นกำลังใจให้เค้าห่างๆ ให้เค้าได้คิดไตร่ตรอง และแก้ไขสิ่งที่เกิดขึ้นสิ่งไหนผิด เมื่อเรียนผูกแล้วเค้าจะเรียนแก้เองได้ เชื่ออย่างนั้น ,เท่าที่รู้จักช่อ เค้าไม่ใช่เป็นคนที่จะไปหาเรื่องราวีหรือต่อความยาวกับใคร ถ้าให้ตอบโต้ก็มักจะตอบกลับด้วยเหตุผลครั้งเดียวจบ และจะไม่สนใจเอากลับมาเป็นประเด็น และพยายามที่จะนิ่งให้มากที่สุดแม้จะโดนกระแสถาโถมเข้ามา เค้าก็ไม่เคยสาดใส่กลับใครด้วยอารมณ์ที่รุนแรงนะ มักจะเอาเหตุผลมาคุยกัน ครั้งนี้เชื่อว่าการนิ่งเงียบน่าจะเป็นสิ่งที่เค้าเลือกเอง เพราะที่ผ่านมา ไม่ว่าช่อจะทำอะไรก็โดนจับตามองไปเสียหมด ก็ขอให้ช่อตกผลึกความคิดให้ได้ในทุกๆ เรื่อง รอวันฟ้าหลังฝน เพราะทุกคนรัก รอ และอยากเห็นรอยยิ้มของช่อ คนใกล้ตัวช่อ กล่าวทิ้งท้าย 
เหมือนกระแสการออกมาให้สัมภาษณ์ของเธอจะค่อยๆ ซาไป ภายหลังถูกคลื่นลมโหมกระหน่ำ ถูกขุดคุ้ยข้อมูลการโพสต์ข้อความบนหน้าเฟซบุ๊กย้อนไปเกือบ 10 ปี 
ช่อ พรรณิการ์,พรรณิการ์ วานิช,พรรคอนาคตใหม่,อีช่อ,ข่าวร้อน,ข่าวทั่วไป